text: ерік асқаров (10 қаңтар, 1959 жыл, солтүстік қазақстан облысы, булаев ауданы, дүйсеке ауылы 2003 жыл) ақын. уақ тайпасынан шыққан. 1983 жылы алматы мемлекеттік көркем-театр институтын бітіріп, режиссер мамандығын алған. қазақ драма театры жанындағы актерлік студияны, көкшетау гуманитарлық университетін бітірген. республикалық қазақ телевизиясында режиссер, «жазушы» баспасында редактор, қазақстан жазушылар одағы әдеби қорының директоры болған, көкшетау, астана қалаларында қызмет атқарған. «қарлығаш» «жетіген» ұжымдық жинақтары. «көгілдір», «қазақстан ғасыры», «астана жұртын айналсам» жыр жинақтары жарық көрді. «біржан сал» «петропавловск қызылдардың қаласы» атты пьесалардың авторы. айтыс өнеріне үлкен үлес қосқан ақындығымен қатар белгілі аудармашы, драматург. о. бөкейдің «қар қызы» повесі мен с.сейфулиннің «көкшетау» поэмасы бойынша бейнефильмдер түсірген. и.гогольевтің «наарасуох», «арманымның ақ құсы» пьесаларын қазақ тіліне аударған. қазақстан жазушылар одағының м.мақатаев атындағы сыйлығының (1988), қазақстан ленин комсомолы сыйлығының (1990) лауреаты. ерік асқаров